IEPIRKUMA LĪGUMS

**Izpildītāja līguma reģistrācijas Nr.\_\_\_\_\_\_**

***„*Drukas iekārtu, portatīvo datoru, monitoru un citu informācijas tehnoloģiju piegāde Jēkabpils pilsētas pašvaldībai un tās iestādēm*”***

**Id.Nr. JPP 2016/40**

Jēkabpilī, 2016.gada 09.jūnijā

**Jēkabpils pilsētas pašvaldība,** Reģistrācijas numurs 90000024205, tās domes priekšsēdētāja vietnieka sociālos jautājumos Jāņa Raščevska personā, kurš rīkojas saskaņā ar likumu „Par pašvaldībām” un Jēkabpils pilsētas pašvaldības nolikumu (turpmāk – **Pasūtītājs**), no vienas puses, un

**Sabiedrība ar ierobežotu atbildību “Goodman Group”***,* Reģistrācijas Nr.41503064521*,* tās valdes locekļa Dmitrija Sļesareva personā, kurš darbojas uz statūtu pamata (turpmāk – **Izpildītājs**), no otras puses, katrs atsevišķi un abi kopā šī Līguma tekstā turpmāk saukti – **Līdzēji,** pamatojoties uz Jēkabpils pilsētas pašvaldības rīkotā publiskā iepirkuma “Drukas iekārtu, portatīvo datoru, monitoru un citu informācijas tehnoloģiju piegāde Jēkabpils pilsētas pašvaldībai un tās iestādēm”(Identifikācijas Nr. JPP 2016/40), turpmāk saukts Iepirkums,rezultātiem, Izpildītāja iesniegto piedāvājumu, iepirkuma komisijas 2016.gada 07.jūnija lēmumu (sēdes protokols Nr.168), noslēdz šāda satura Līgumu (turpmāk - Līgums):

1. **LĪGUMA PRIEKŠMETS**

**Pasūtītājs** uzdodun apmaksā,bet **Izpildītājs** apņemas veikt Drukas iekārtu, portatīvo datoru, monitoru un citu informācijas tehnoloģiju piegādiJēkabpils pilsētas pašvaldībai un tās iestādēm*,* turpmāk - Prece un Pakalpojums, saskaņā ar Tehnisko piedāvājumu (1.pielikums), Finanšu piedāvājumu (2.pielikums), Garantijas saistību pārņemšanas vienošanās (3.pielikums) un Apliecinājums par garantijas saistību pārņemšanas vienošanās negrozīšanu un uzturēšanu spēkā (4.pielikums), kas ir šī Līguma neatņemamas sastāvdaļas.

1. **LĪGUMA SUMMA UN NORĒĶINU KĀRTĪBA**
   1. Līguma kopējā summa, kuru **Pasūtītājs** samaksā **Izpildītājam**, ieskaitot nodokļus un visus citus nepieciešamos izdevumus, ir **EUR** **35265,01 (trīsdesmit pieci tūkstoši divi simti sešdesmit pieci *euro* 01 cents).** Šī summa sastāv no:
      1. preču un pakalpojumu vērtības, kas sastāda **EUR 29144,64** (divdesmit deviņi tūkstoši viens simts četrdesmit četri *euro* 64 centi);
      2. pievienotās vērtības nodokļa 21% (divdesmit divi procenti) apmērā, kas sastāda **EUR 6120,37** (seši tūkstoši viens simts divdesmit *euro* 37 centi).
   2. Līguma kopējā summā ir ietverti: Preču un Pakalpojuma vērtība, visi piegādes izdevumi.
   3. Apmaksa par Preču un Pakalpojuma izpildi tiek veikta 10 (desmit) darba dienu laikā pēc pieņemšanas nodošanas akta parakstīšanas, Preču pavadzīmes un/vai Pakalpojuma rēķina saņemšanas dienas uz Izpildītājanorādīto bankas norēķinu kontu.
2. **PIEGĀDES UN PAKALPOJUMA SNIEGŠANAS NOTEIKUMI UN TERMIŅI**
   1. Preču piegādi un Pakalpojuma izpildi **Pasūtītājam Izpildītājs** veic saskaņā ar Tehnisko piedāvājumu (1.pielikums) **ne vēlāk kā** **viena mēneša laikā** no līguma noslēgšanas dienas, iepriekš saskaņojot piegādes laiku ar Jēkabpils pilsētas pašvaldības Informātikas nodaļas vadītāju.
   2. **Izpildītājs** piegādi līdz Iestādes kontaktpersonas norādītām Iestādes piegādes adrešu telpām veic bez maksas. **Izpildītājs**, piegādājot piedāvātās preces, katrai iestādei izraksta atsevišķu rēķinu.
3. **PREČU UN PAKALPOJUMA PIEŅEMŠANAS – NODOŠANAS KĀRTĪBA**
   1. **Izpildītājs** nodod Preces un veic Pakalpojuma izpildi **Pasūtītājam** tādā kārtībā un ar tādiem parametriem, kā tas ir noteikts Līguma 1.pielikumā.
   2. Par Preču un Pakalpojuma nodošanas dienu tiek uzskatīta diena, kurā **Izpildītājs** ir nodevis **Pasūtītājam** Preces un veicis Pakalpojumu, ko apliecina **Pasūtītāja** paraksts uz preču pavadzīmes pieņemšanas – nodošanas akta.
   3. Preču pavadzīmi un vai Pakalpojumu rēķinu un pieņemšanas – nodošanas aktu **Pasūtītājs** paraksta 5 (piecu) darba dienu laikā no Preces saņemšanas un Pakalpojuma izpildes brīža. Pie Preču pieņemšanas **Pasūtītājs** pēc saviem ieskatiem ir tiesīgs veikt Preču iepriekšēju pārbaudi, lai pārliecinātos par tās atbilstību Līguma noteikumiem.
   4. **Pasūtītājs** ir tiesīgs nepieņemt **Izpildītāja** piegādātās Preces, ja **Pasūtītājs** pie Preču pieņemšanas konstatē, ka Preces ir nekvalitatīvas vai bojātas, vai satur kādus citus defektus, vai neatbilst Līguma noteikumiem. Šie paši nosacījumi attiecas uz Pakalpojuma izpildi. Šādā gadījumā **Pasūtītājs** sastāda aktu, kurā norāda konstatētos trūkumus un to novēršanas termiņus, un šo aktu iesniedz **Izpildītājam**. Šajā punktā noteiktais trūkumu novēršanas termiņš neietekmē **Pasūtītāja** tiesību aprēķināt līgumsodu par **Izpildītāja** saistību izpildes kavējumu.
   5. Pēc **Izpildītāja** paziņojuma par **Pasūtītāja** norādīto trūkumu novēršanu **Pasūtītājs** veic atkārtotu Preču/Pakalpojuma pieņemšanu Līgumā noteiktajā kārtībā.
   6. **Izpildītājs** ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai **Pasūtītājam.**
4. **KVALITĀTE**
   1. **Izpildītājs** garantē, ka piegādātās Preces un sniegtais Pakalpojums atbilst Līguma 1.pielikumā norādītajiem parametriem un citiem Līguma noteikumiem.
   2. **Izpildītājs** garantē, ka piegādātās Preces būs augstas kvalitātes.
   3. **Izpildītājs** garantē un nodrošina to, ka Precēm nav konstrukcijas, materiālu vai izgatavošanas defektu, garantē un nodrošina Preču atbilstību šī Līguma noteikumiem un citiem LR normatīvajiem aktiem. Ja izrādās, ka šīs garantijas neatbilst īstenībai, **Izpildītājs** novērš trūkumus uz sava rēķina un sedz **Pasūtītājam** tādejādi nodarītos zaudējumus. Šie paši nosacījumi attiecas uz Pakalpojuma izpildi.
   4. Ja Preču piegādes laikā tiek konstatēts bojājums (defekts), kas radies transportēšanas rezultātā, un šīs Preces līdz bojājuma konstatēšanai lietotas atbilstoši to lietošanas prasībām, **Izpildītājs** apņemas šo bojājumu par saviem līdzekļiem novērst 5 (peicu) dienu laikā no to konstatēšanas brīža.
5. **LĪDZĒJU TIESĪBAS UN PIENĀKUMI**
   1. **Izpildītāja** tiesības un pienākumi:
      1. **Izpildītājs** ir atbildīgs par Preces un Pakalpojuma atbilstību Līgumā noteiktajām prasībām.
      2. **Izpildītājs** Preču piegādi veic Līgumā noteiktajā termiņā un iepriekš ar Pasūtītāju saskaņotā laikā.
      3. **Pasūtītāja** tiesības un pienākumi:
      4. **Pasūtītājs** apņemas veikt samaksu par Preci un Pakalpojumu šajā Līgumā noteiktajos termiņos un kārtībā.
      5. **Pasūtītājs** apņemas Līgumā noteiktajā kārtībā parakstīt attiecīgo Preču pavadzīmi un/vai Pakalpojuma un Preču/Pakalpojuma pieņemšanas – nodošanas aktu, vai arī rakstiski sniegt motivētu atteikumu Preci pieņemt.
6. **IZMAIŅAS LĪGUMĀ, TĀ DARBĪBAS PĀRTRAUKŠANA**
   1. Līgumu var papildināt, grozīt vai izbeigt, ievērojot Publisko iepirkumu likuma 67.1 panta nosacījumus, **Līdzējiem** savstarpēji vienojoties. Jebkuri Līguma grozījumi vai papildinājumi tiek noformēti rakstveidā un kļūst par šī Līguma neatņemamām sastāvdaļām.
   2. Līguma summa nedrīkst tikt grozīta un vienību cenas paliek nemainīgas Līguma izpildes laikā.
   3. **Pasūtītājs** ir tiesīgs vienpusēji pārtraukt Līgumu, nosūtot **Izpildītājam** rakstisku paziņojumu, ja izpildās kaut viens no zemāk minētajiem nosacījumiem:
      1. ja **Izpildītājs** ir nokavējis Līgumā noteikto piegādes termiņu, un ja **Izpildītāja** nokavējums ir sasniedzis vismaz 2 (divas) dienas vai;
      2. ja **Izpildītājs** nepilda kādas citas saistības saskaņā ar Līgumu, un ja **Izpildītājs** minēto saistību neizpildi nav novērsis 5 (piecu) darba dienu laikā pēc **Pasūtītāja** rakstiska paziņojuma par šādu saistību neizpildi saņemšanas.
   4. Gadījumā, ja **Līdzēji** pārtrauc šo Līgumu pirms tā izpildes, **Līdzēji** sastāda aktu, ar kuru tiek fiksētas uz šī Līguma pārtraukšanas brīdi **Izpildītāja** piegādātās un Līgumā noteiktā kārtībā pieņemtās Preces. **Pasūtītājs** veic norēķinu ar **Izpildītāju** par saskaņā ar šo aktu pieņemtajām Precēm, atbilstoši Līgumā noteiktajiem izcenojumiem. **Pasūtītājs** ir tiesīgs no **Izpildītājam** izmaksājamās summas ieturēt aprēķināto līgumsodu un/vai zaudējumu atlīdzību.
7. **LĪDZĒJU ATBILDĪBA**
   1. Ja **Izpildītājs** nepiegādā Preces vai nesniedz Pakalpojumu Līgumā noteiktajā termiņā, **Izpildītājs** maksā **Pasūtītājam** līgumsodu 0,1% (nulle komats viens procents) apmērā no nepiegādāto Preču un nesniegtā Pakalpojuma summas par katru nokavējuma dienu, bet ne vairāk kā 10% (desmit procenti) no tās.
   2. Ja **Pasūtītājs** neveic samaksu par Preci un/vai Pakalpojumu Līgumā noteiktajos termiņos, tad **Pasūtītājs** maksā **Izpildītājam** samaksas nokavējuma procentus 0,1% (nulle komats viens procents) apmērā no konkrētās Preces vai sniegtā Pakalpojuma vērtības par katru nokavējuma dienu, bet ne vairāk kā 10% (desmit procenti) no tās.
   3. Gadījumā, ja **Izpildītājs** nepilda vai atsakās pildīt Līgumu, vai ja Līgums tiek pārtraukts **Izpildītāja** vainas dēļ, **Izpildītājs** maksā **Pasūtītājam** vienreizēju līgumsodu 20 % (divdesmit procenti) apmērā no Līguma kopējās summas.
   4. **Līdzēji** atbild par sakarā ar šī Līguma neizpildi vai nepienācīgu izpildi otram **Līdzējam** vai trešajām personām nodarītajiem zaudējumiem saskaņā ar Latvijas Republikas normatīvajiem aktiem.
8. **STRĪDU RISINĀŠANAS KĀRTĪBA**
   1. Visus strīdus, nesaskaņas vai domstarpības **Līdzēji** risinās savstarpēju sarunu ceļā vai tiesā Latvijas Republikas normatīvajos aktos noteiktajā kārtībā.
9. **NEPĀRVARAMA VARA**
   1. **Līdzēji** tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, blokādes, varas un pārvaldes institūciju rīcība, normatīvu aktu, kas būtiski ierobežo un aizskar **Līdzēju** tiesības un ietekmē uzņemtās saistības, pieņemšana un stāšanās spēkā.
   2. **Līdzējam**, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram **Līdzējam**. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
10. **CITI NOTEIKUMI**
    1. Šis Līgums ir saistošs **Pasūtītājam** un **Izpildītājam**, kā arī visām trešajām personām, kas likumīgi pārņem viņu tiesības un pienākumus.
    2. Ja **Līdzējiem** mainās personas dati vai bankas rekvizīti, **Līdzējs** informē otru **Līdzēju** ne vēlāk kā 5 (piecu) dienu laikā no izmaiņu brīža. Ja **Līdzējs** neizpilda šī punkta noteikumus, uzskatāms, ka otrs **Līdzējs** ir pilnībā izpildījis savas saistības, lietojot šajā Līgumā esošo informāciju par otru **Līdzēju**.
    3. Šis Līgums stājas spēkā no tā parakstīšanas brīža un ir spēkā līdz **Līdzēju** saistību pilnīgai izpildei, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.
    4. Jautājumi, kuri nav izlemti šajā Līgumā, tiek izlemti atbilstoši Latvijas Republikas spēkā esošajiem normatīvajiem aktiem.
    5. Līgums kopā ar pielikumiem sastādīts 2 (divos) eksemplāros, katrs uz 34 (trīsdesmit četrām) lapām, ar vienādu juridisku spēku, no kuriem viens glabājas pie **Pasūtītāja,** otrs pie **Izpildītāja.**
    6. **Pasūtītājs** par atbildīgo personu šī Līguma izpildes laikā nozīmē: Jēkabpils pilsētas pašvaldības Informātikas nodaļas vadītāju Edgaru Katiņu, tālruņa Nr. +371 65283872, e-pasts: [edgars.katins@jekabpils.lv](mailto:edgars.katins@jekabpils.lv).
    7. **Izpildītājs** par atbildīgo personu šī Līguma izpildes laikā nozīmē: SIA “Goodman Group” IT projektu vadītāju Ruslanu Aizbaltu, tālrunis: 37126521031.
    8. **Līdzēju** pilnvarotie pārstāvji ir atbildīgi par Līguma izpildes uzraudzīšanu, tai skaitā, par Preces/Pakalpojuma pieņemšanas un nodošanas organizēšanu, Preces/Pakalpojuma pieņemšanas – nodošanas akta, preču pavadzīmes/pakalpojuma rēķina noformēšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
11. **PUŠU REKVIZĪTI UN PARAKSTI**

|  |  |  |
| --- | --- | --- |
| **Pasūtītājs:**  **Jēkabpils pilsētas pašvaldība**  PVN Reģ.Nr.LV90000024205  Brīvības iela 120,  Jēkabpils, LV-5201  Banka: AS SEB banka  Kods: UNLALV2X  Konts Nr.: LV 87UNLA0009013130793 |  | **Izpildītājs:**  SIA “Goodman Group”  PVN Reģ.Nr.LV41503064521  Rīgas iela 64,  Daugavpils, LV-5401  Banka: DnB banka  Kods: RIKOLV22  Konts: LV87RIKO0002013298626 |
| Domes priekšsēdētāja vietnieks  sociālos jautājumos  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1. /J.Raščevskis/ |  | /D. Sļesarevs/ |